Държавен вестник, бр. 30, 2014 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  30
МИНИСТЕРСТВО
НА РЕГИОНАЛНОТО РАЗВИТИЕ
МИНИСТЕРСТВО 
НА ИНВЕСТИЦИОННОТО 
ПРОЕКТИРАНЕ 
МИНИСТЕРСТВО 
НА ИКОНОМИКАТА 
И ЕНЕРГЕТИКАТА
Наредба за изменение и допълнение на На­
редба № 6 от 2004 г. за технически правила 
и нормативи за проектиране, изграждане и 
ползване на обектите и съоръженията за 
пренос, съхранение, разпределение и доставка 
на природен газ (обн., ДВ, бр. 107 от 2004 г.; 
изм. и доп., бр. 1 от 2012 г.) 
§ 1. В чл. 1 се правят следните изменения 
и допълнения:
1. Създава се нова т. 1:
„1. подводните газопроводи, които включват 
газопровод или газопроводи и съоръжения­
та към тях, наричани по-нататък „подводни 
газопроводи“;“.
2. Досегашните т. 1 – 6 стават съответно 
т. 2 – 7.
§ 2. В чл. 2 се създава т. 5:
„5. зоните за безопасност съгласно Зако­
на за морските пространства, вътрешните 
водни пътища и пристанищата на Република 
България.“
§ 3. В чл. 5 се правят следните изменения 
и допълнения:
1. В ал. 4 думите „Наредбата за съществени­
те изисквания и оценяване съответствието на 
строителните продукти, приета с ПМС № 230 
от 2000 г. (обн., ДВ, бр. 93 от 2000 г.; изм. и 
доп., бр. 75 от 2001 г.; изм., бр. 115 от 2002 г.; 
изм. и доп., бр. 109 от 2003 г.)“ се заменят с 
„Наредбата за съществените изисквания към 
строежите и оценяване съответствието на 
строителните продукти, приета с Постановле­
ние № 325 на Министерския съвет от 2006 г. 
(ДВ, бр. 106 от 2006 г.)“.
2. Създава се ал. 5:
„(5) Вложените в подводните газопроводи 
продукти са с експлоатационни характерис­
тики, определени с инвестиционния проект 
на конкретния строеж.“
§ 4. Създава се глава първа „а“ „ПРАВИЛА 
И НОРМАТИВИ ЗА ПРОЕКТИРАНЕ, ИЗ­
ГРАЖДАНЕ И ПОЛЗВАНЕ НА ОБЕКТИТЕ 
И СЪОРЪЖЕНИЯТА НА ПОДВОДНИТЕ 
ГАЗОПРОВОДИ“ с чл. 5а – чл. 5д.
„Чл. 5а. Подводните газопроводи се разпо­
лагат върху дъното на водния басейн или в 
недрата му в границите на вътрешните морски 
води и/или на териториалното море, както 
и на част от сушата и включват газопровод 
или газопроводи и съоръженията към тях за 
транспортиране на природен газ до послед­
ното изолационно съединение след последния 
спирателен вентил по посока на движение на 
газа, което представлява точката на свързване 
с друга газова инфраструктура в сухоземните 
граници на страната.
Чл. 5б. Подводните газопроводи като 
линейни енергийни обекти на техническата 
инфраструктура се проектират в съответствие 
с предвижданията на подробните устройстве­
ни планове и при спазване изискванията на 
БДС EN 14161.
Чл. 5в. От всяка страна на частта на под­
водните газопроводи в сухоземните граници 
на страната се установява територия с режим 
на превантивна устройствена защита, чиито 
отстояния се определят в съответствие с БДС 
EN 14161.
Чл. 5г. (1) Подводните газопроводи се из­
граждат при спазване на одобрените проекти 
и на изискванията на БДС EN 14161.
(2) Изпитванията на съоръженията на 
подводните газопроводи се извършват в съ­
ответствие с БДС EN 14161.
Чл. 5д. (1) Подводните газопроводи се 
ползват след въвеждането им в експлоатация 
по реда на Закона за устройство на терито­
рията (ЗУТ).
(2) Наблюденията и проверките, свързани 
с обслужването и безопасната експлоатация 
на подводните газопроводи, се извършват в 
съответствие с БДС EN 14161.“
§ 5. В чл. 40 думите „от Закона за ус­
тройство на територията (ЗУТ)“ се заменят 
с абревиатурата „ЗУТ“.
§ 6. Навсякъде в наредбата думата „да­
лекосъобщителна“ се заменя с „електронна 
съобщителна“.
§ 7. В преходните и заключителните раз­
поредби се правят следните изменения и 
допълнения:
1. В § 1 се създава ал. 3:
„(3) Изискванията по ал. 1 не се прилагат 
за подводни газопроводи.“
2. Параграф 3 се отменя.
Министър на регионалното развитие: 
Десислава Терзиева
Министър на инвестиционното проектиране: 
Иван Данов
Министър на икономиката и енергетиката:
Драгомир Стойнев
2116